Emily Ratajkowski dezvăluie pe coperta Vogue că este însărcinată și că îl va lăsa pe copil să-și aleagă genul.
Emily Ratajkowski și-a anunțat sarcina pe coperta digitală a revistei Vogue. Modelul apare și într-un videoclip regizat de Lena Dunham. Filmarea a fost realizată în colaborare cu revista Vogue, care i-a dedicat ediția viitoarei mămici. Emily Ratajkowski nu vrea să dezvăluie sexul copilului, iar motivele le-a explicat într-un eseu puternic publicat de Vogue.
Emily Ratajkowski – sau "emrata", după cum o știu toate revistele și rețelele de socializare – a anunțat că așteaptă un copil împreună cu soțul ei, actorul Sebastian Bear-McClard.Modelul în vârstă de 29 de ani i-a dedicat un adevărat poem copilului ei, pe fundalul unui video regizat de actrița Lena Dunham pentru Vogue. Emrata a mărturisit de ce nu vrea să dezvăluie sexul copilului ei: "Când le-am spus prietenilor că sunt însărcinată, după "Felicitări!" prima întrebare a fost "Ce vrei să fie?". Vrem să răspundem că nu vom ști genul copilului nostru până când el va împlini 18 ani și ni-l va spune el." Născută în Londra și crescută în San Diego, Emily este celebră pentru aparițiile sale în campanii de modă, reviste, și în general pentru activitatea sa pe social media.